Document ID: 31998R1680

ΚΑΝΟΝΙΣΜΟΣ (ΕΚ) αριθ. 1680/98 ΤΗΣ ΕΠΙΤΡΟΠΗΣ της 29ης Ιουλίου 1998 σχετικά με την τροποποίηση του κανονισμού (ΕΚ) αριθ. 936/97 για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου και του κανονισμού (ΕΟΚ) αριθ. 139/81 περί καθορισμού των όρων από τους οποίους εξαρτάται η υπαγωγή ορισμένων κατεψυγμένων βοείων κρεάτων στη διάκριση 0202 30 50 της συνδυασμένης ονοματολογίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 936/97 της Επιτροπής, της 27ης Μαΐου 1997, για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη η κατεψυγμένα και για το κατεψυγμένο κρέας βουβάλου (1), όπως τροποποιήθηκε τελευταία από τον κανονισμό (ΕΚ) αριθ. 1299/98 (2), και ιδίως το άρθρο 7 παράγραφος 2,
τον κανονισμό (ΕΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΚ) αριθ. 2634/97 (4), και ιδίως το άρθρο 9 παράγραφος 2,
Εκτιμώντας:
ότι η Νέα Ζηλανδία όρισε νέο οργανισμό έκδοσης των πιστοποιητικών γνησιότητας 7 ότι πρέπει, επομένως, να τροποποιηθεί το παράρτημα ΙΙ του κανονισμού (ΕΚ) αριθ. 936/97 7
ότι η εισαγωγή ορισμένων βοείων κρεάτων με μειωμένο συντελεστή τελωνειακού δασμού στο πλαίσιο του κανονισμού (ΕΟΚ) αριθ. 139/81 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1299/98, εξαρτάται από την υποβολή των πιστοποιητικών γνησιότητας που εκδίδονται από τις ενδιαφερόμενες χώρες 7 ότι πρέπει να ενημερώνονται τα πιστοποιητικά αυτά με το όνομα και τη διεύθυνση του οργανισμού έκδοσης της Νέας Ζηλανδίας 7
ότι πρέπει να εναρμονιστεί στη σχετική νομοθεσία η διαδικασία για την ενδεχόμενη αναθεώρηση του καταλόγου των οργανισμών έκδοσης των πιστοποιητικών γνησιότητας 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙ του κανονισμού (ΕΚ) αριθ. 936/97, ο οργανισμός που ονομάζεται «New Zealand Meat Producers Board» αντικαθίσταται από τον οργανισμό «New Zealand Meat Board».
Άρθρο 2
Ο κανονισμός (ΕΟΚ) αριθ. 139/81 τροποποιείται ως εξής:
1. Το κείμενο του άρθρου 5 παράγραφος 2 αντικαθίσταται από το ακόλουθο κείμενο:
«2. Ο κατάλογος μπορεί να αναθεωρηθεί από την Επιτροπή εφόσον ο οργανισμός έκδοσης δεν αναγνωρίζεται πλέον, εφόσον δεν πληροί μία από τις υποχρεώσεις τις οποίες έχει αναλάβει ή εφόσον οριστεί νέος οργανισμός έκδοσης.»
2. Στο παράρτημα ΙΙ η ονομασία «New Zealand Meat Producers Board» αντικαθίσταται από την ονομασία «New Zealand Meat Board».
Άρθρο 3
Ο παρών κανονισμός αρχίζει να ισχύει την 1η Σεπτεμβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1998.

Labels: 3
17